open-index/open-wikipedia-markdown huggingface dataset:
Τρεντ Μπαρέτα

Ο **Γκρέγκορι Μαράσκουλο** (γεν. 30 Μαρτίου 1987) είναι Αμερικάνος επαγγελματίας παλαιστής. Εργάζεται στην εταιρεία WWE και στα ρινγκ που εμφανίζεται είναι γνωστός ως "Τρεντ Μπαρέτα".

## Καριέρα
### Florida Championship Wrestling
Απο το 2007 μέχρι και τον Ιανουάριο του 2008, ο Τρεντ Μπαρέτα έδινε δοκιμαστικούς αγώνες στο WWE και αργότερα απέκτησε συμβόλαιο. Έπειτα, στάλθηκε στο εκπαιδευτήριο Florida Championship Wrestling (FCW), όπου παρέμεινε μέχρι τον Ιανουάριο του 2010. Όσο ήταν εκεί, κέρδισε δύο φορές το ομαδικό πρωτάθλημα.

### Κύριο Ρόστερ
Τον Φεβρουάριο σε ένα απο τα εβδομαδιαία σόου του WWE, το ECW, ο Μπαρέτα συμμάχησε με τον Κάιλεν Κροφτ και ως ομάδα είχαν ρόλο αντιπαθή προς το κοινό. Οι Μπαρέτα & Κροφτ άρχισαν κόντρα με τους Γκόλνταστ & Γιόσι Τάτσου και έχασαν απο αυτούς, σε αγώνα που θα καθόριζε τους διεκδικητές του Ομαδικού Πρωταθλήματος WWE. Στη συνέχεια, το σόου σταμάτησε να προβάλλεται και η ομάδα μεταφέρθηκε στο SmackDown. 
Έπειτα, άρχισαν κόντρα με διάφορες ομάδες και τον Νοέμβριο διαλύθηκαν, λόγω της απόλυσης του Κάιλεν Κροφτ. Ο Μπαρέτα έμεινε μόνος του και χρησιμοποιήθηκε απο την εταιρία ως jobber (δηλαδή ως παλαιστής που συνέχεια χάνει, για να ισχυροποιηθούν οι άλλοι). Οι εμφανίσεις του, μειώθηκαν αρκετά και περιορίστηκε σε δευτερεύοντα σόου του WWE. Τον Ιανουάριο του 2013, απολύθηκε απο το WWE.

## Παραπομπές


## Πηγές
* https://web.archive.org/web/20120530045044/http://www.onlineworldofwrestling.com/profiles/t/trent-barreta.html

## Εξωτερικοί σύνδεσμοι
* 

Κατηγορία:Επαγγελματίες παλαιστές
Ξιφασκία στους Θερινούς Ολυμπιακούς Αγώνες 1896 – Ατομικό ξίφους ασκήσεως ανδρών

Το **ατομικό ανδρών στο ξίφος ασκήσεως** ήταν ένα από τα τρία αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε στις 7 Απριλίου 1896 στο Ζάππειο Mέγαρο. Συνολικά οκτώ ξιφομάχοι από την Ελλάδα και τη Γαλλία έλαβαν μέρος στους αγώνες.

## Σύνοψη αγωνίσματος
Ο προκριματικός γύρος αποτελούταν από δύο ομίλους. Στον πρώτο όμιλο βρέθηκαν δύο Έλληνες (Περικλής Πιερράκος-Μαυρομιχάλης και Ιωάννης Πούλος) και δύο Γάλλοι (Ανρί Καγιό και Ανρί Ντελαμπόρντ). Στον δεύτερο όμιλο αγωνίστηκαν τρεις Έλληνες (Αθανάσιος Βούρος, Κωνσταντίνος Κομνηνός-Μηλιώτης και Γεώργιος Μπαλακάκης) και ένας Γάλλος (Εζέν-Ανρί Γκραβελότ).

Οι δύο αθλητές που πήραν την πρώτη θέση στον όμιλό τους (Καγιό και Γκραβελότ), προκρίθηκαν στον τελικό όπου αγωνίστηκαν για το χρυσό μετάλλιο. Εκεί, ο Γκραβελότ κέρδισε οριακά με 3-2 επαφές.

Το χάλκινο μετάλλιο δόθηκε στον Περικλή Πιερράκο-Μαυρομιχάλη, ο οποίος είχε τον καλύτερο συντελεστή νικών-ηττών (2-1) από τους υπόλοιπους αθλητές. Αν και ο Βούρος είχε την ίδια απόδοση (2-1) με τον Πιερράκο-Μαυρομιχάλη, αρχικά δεν θεωρήθηκε ότι πήρε την τρίτη θέση καθώς η νίκη του επί του Κομνηνού-Μηλιώτη προήλθε άνευ αγώνα. Σήμερα όμως θεωρείται πλέον από τη ΔΟΕ και εκείνος ως χάλκινος ολυμπιονίκης. 

Όσον αφορά την τελική κατάταξη, πλέον θεωρείται ότι ο Ανρί Ντελαμπόρντ είναι στην 5η θέση και ο Ιωάννης Πούλος στην 7η. Παρότι στην επίσημη έκθεση (σελ. 67) ο Πούλος αναφέρεται ως νικητής στον μεταξύ τους αγώνα, άλλες πηγές αναγράφουν ότι ηττήθηκε.

## Αποτελέσματα
Σύμφωνα με την Olympedia, τα αποτελέσματα έχουν ως εξής:

### Προκριματικός γύρος

#### Α' Όμιλος

#### Β' Όμιλος

### Τελικός

## Τελική κατάταξη
[thumb|right|155px|border|Ο [Περικλής Πιερράκος Μαυρομιχάλης|Περικλής Πιερράκος-Μαυρομιχάλης]]Η τελική κατάταξη όπως δίνεται στη σημερινή εποχή από την ΔΟΕ έχει ως εξής:

## Παραπομπές


## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

Κατηγορία:Ξιφασκία στους Θερινούς Ολυμπιακούς Αγώνες 1896
Θεωρία αυτομάτων

Στη Θεωρητική πληροφορική,  **θεωρία αυτομάτων** είναι η μελέτη των μαθηματικών αντικειμένων που ονομάζονται *[[αφηρημένη μηχανή|αφηρημένες μηχανές]]* ή *[[αυτόματο|αυτόματα]]* και των υπολογιστικών προβλημάτων που μπορούν να λυθούν με αυτά.

Το σχήμα δεξιά παρουσιάζει μια μηχανή πεπερασμένων καταστάσεων, η οποία ανήκει σε μια γνωστή κατηγορία αυτομάτων.  Το αυτόματο αυτό αποτελείται από καταστάσεις (που απεικονίζονται με κύκλους), και μεταβάσεις (που απεικονίζονται με βέλη).  Καθώς το αυτόματο βλέπει ένα σύμβολο εισόδου, εκτελεί μια *μετάβαση* (ή *πήδημα*) σε άλλη κατάσταση, ανάλογα με τη *συνάρτηση μετάβασης* (η οποία δέχεται την τρέχουσα κατάσταση και το τελευταίο σύμβολο ως εισόδους).

Η θεωρία αυτομάτων είναι πολύ σχετική με τη θεωρία τυπικών γλωσσών.
Ένα αυτόματο είναι η πεπερασμένη περιγραφή μιας τυπικής γλώσσας, η οποία μπορεί να είναι άπειρο σύνολο.
Τα αυτόματα συνήθως κατηγοριοποιούνται ανάλογα με το είδος της τυπικής γλώσσας που αναγνωρίζουν.

Τα αυτόματα παίζουν σημαντικό ρόλο στη θεωρία υπολογισμού, τη σχεδίαση μεταγλωττιστών, και την τυπική επαλήθευση.

## Θεωρία αυτομάτων

Η θεωρία αυτομάτων είναι το πεδίο που μελετά τις ιδιότητες διαφόρων τύπων αυτομάτων.  Για παράδειγμα, η ακόλουθες ερωτήσεις μελετώνται για κάθε τύπο αυτομάτων.

* Ποια κατηγορία τυπικών γλωσσών είναι αναγνωρίσιμη από ένα τύπο αυτομάτων; (Αναγνωρίσιμες γλώσσες)
* Είναι ορισμένα αυτόματα *κλειστά* υπό ένωση, τομή, ή συμπλήρωμα των τυπικών γλωσσών; (Ιδιότητες κλειστότητας)
* Πόσο εκφραστική είναι μια κατηγορία αυτομάτων όσον αφορά την αναγνώριση μιας κατηγορίας τυπικών γλωσσών;  Ποια είναι η εκφραστική τους δύναμη; (Ιεραρχία γλωσσών)

Η θεωρία αυτομάτων επίσης μελετά αν υπάρχει αποτελεσματικός αλγόριθμος ή όχι που να λύνει προβλήματα παρόμοια με την παρακάτω λίστα.

* Δέχεται ένα αυτόματο οποιαδήποτε λέξη εισόδου; (Έλεγχος κενότητας)
* Μπορεί να μετατραπεί ένα δεδομένο μη ντετερμινιστικό αυτόματο σε ντετερμινιστικό αυτόματο χωρίς να αλλάξει η αναγνωρίσιμη γλώσσα; (Ντετερμινιστικοποίηση)
* Για μια δεδομένη τυπική γλώσσα, ποιο είναι το μικρότερο αυτόματο που την αναγνωρίζει;(Ελαχιστοποίηση αυτόματου).

## Κατηγορίες Αυτομάτων

Παρακάτω είναι μια ατελής λίστα με τους τύπους των αυτομάτων.

Κατηγορία:Θεωρία υπολογισμού
Πανελλήνιο πρωτάθλημα ανώμαλου δρόμου γυναικών 1996

Το **[[Πανελλήνιο πρωτάθλημα ανώμαλου δρόμου γυναικών]] [[1996]]** διεξήχθη στις 18 Φεβρουαρίου στο Λιτόχωρο. Πρωταθλήτρια αναδείχθηκε η **Θεώνη Κωστοπούλου** του **[[Πανιώνιος (στίβος)|Πανιωνίου]]** (απόσταση 4.000μ), ενώ πρωταθλητής σύλλογος αναδείχθηκε ο **Κάδμος Θηβών** για πρώτη φορά στην ιστορία του θεσμού. Παράλληλα, έγιναν τα πανελλήνια πρωταθλήματα μικρών ηλικιών.

## Ομαδική βαθμολογία

## Ατομικό Γυναικών (4.000μ)

## Πρωταθλήματα μικρών ηλικιών

## Πηγές
* Αθλητική Ηχώ, 19-2-1996 σελ. 33

Γυναικων
Κατηγορία:Στίβος το 1996
Κατηγορία:Δήμος Δίου - Ολύμπου
Πανελλήνιο πρωτάθλημα ανώμαλου δρόμου ανδρών 1960

Το **[[Πανελλήνιο πρωτάθλημα ανώμαλου δρόμου ανδρών]] [[1960]]** διεξήχθη στις 28 Φεβρουαρίου στο Τατόι. Πρωταθλητής αναδείχθηκε ο **Κοντός** του Πανελληνίου ενώ πρωταθλητής σύλλογος αναδείχθηκε η **[[ΑΕΚ Αθηνών (στίβος)|ΑΕΚ]]** με επικεφαλής τον Γεώργιο Παπαβασιλείου.

## Περιφερειακοί
Προηγήθηκαν, στις 21 Φεβρουαρίου, οι τελικοί περιφερειακοί αγώνες ανωμάλου δρόμου Βορρά και Νότου, από τους οποίους οι νικητές μαζί με τους καλύτερους των επαρχιών προκρίθηκαν στην τελική φάση.

### Περιφερειακοί Νότου
Η τελική φάση του περιφερειακού πρωταθλήματος του Νότου διεξήχθη την Κυριακή 21 Φεβρουαρίου στη Νίκαια, σε απόσταση 7.000μ με νικητή τον Γιώργο Παπαβασιλείου της ΑΕΚ, η οποία νίκησε και στο ομαδικό.
* **Ατομικός αγώνας**
# **[[Γεώργιος Παπαβασιλείου]]** (ΑΕΚ)
# Ιωάννης Γλέντζος (ΑΕΚ)
# Σωτήρης Λαχταρίδης (Εθνικός Γ.Σ.)
# Σπ. Κοντός (Πανελλήνιος Γ.Σ.)
* **Ομαδικός αγώνας**
# **[[ΑΕΚ Αθηνών (στίβος)|ΑΕΚ]]**

### Περιφερειακοί Boρρά
Η τελική φάση του περιφερειακού πρωταθλήματος του Βορρά διεξήχθη την Κυριακή 21 Φεβρουαρίου στη Θεσσαλονίκη, σε απόσταση 7.000μ με οργανωτή τον Ηρακλή Θεσσαλονίκης. Νικητής ήταν ο Γ. Βεργιώτης του Βερμίου Βεροίας και στο ομαδικό ο ΠΑΟΚ.
* **Ατομικός αγώνας**
# **Γ. Βεργιώτης** (Βέρμιον Βεροίας): 24.38.2
# Ιωάννης Χριστόπουλος (ΠΑΟΚ): 24.51.0
# Σ. Γιαννιτσάκης (Ηρακλής Θεσσαλονίκης): 26.22.2
# Δ. Κωττούλας (Άρης Θεσσαλονίκης): 26.31.4
# Σόλων Υψηλάντης (Άρης Θεσσαλονίκης): 27.17.0
# Ε. Καραμιχάλης (Αρχέλαος Κατερίνης): 27.17.6

* **Ομαδικός αγώνας**
# **[[ΠΑΟΚ]]**: 17β.

## Αποτελέσματα τελικών
### Ατομικός αγώνας

### Ομαδική βαθμολογία

## Πηγές
* "Ελευθερία", 23/2/1960.
* "Ελευθερία", 28/2/1960.
* "Μακεδονία", 23/2/1960.
* Τσαγκαράκης, Κώστας (2008) Γιώργος Παπαβασιλείου: “Ο Θpύλος Των Στηπλ”

Ανδρων
Κατηγορία:Στίβος το 1960
Κατηγορία:Δήμος Αχαρνών
Άγγελος Χαρίσης

Ο **Άγγελος Χαρίσης** είναι Έλληνας προπονητής πυγμαχίας και παλαίμαχος πυγμάχος. Αγωνίστηκε στον Παναθηναϊκό. Το 1990 ανέλαβε την τεχνική ηγεσία της ομάδας πυγμαχίας του Παναθηναϊκού και κατέκτησε 6 Πρωταθλήματα Ελλάδας (1992, 1993, 1996, 1997, 1998, 2011) και ένα Κύπελλο Ελλάδας (1999). Αξιόλογη υπήρξε η συνεισφορά του στη δημιουργία αξιόλογων αθλητών που συμμετείχαν σε Ολυμπιακούς Αγώνες και κατέκτησαν Ευρωπαϊκά, Βαλκανικά και Μεσογειακά Πρωταθλήματα.

## Εξωτερικοί σύνδεσμοι
*Σύλλογος Παλαιμάχων Παναθηναϊκού - Άγγελος Χαρίσης

Κατηγορία:Έλληνες πυγμάχοι
Κατηγορία:Πυγμάχοι ΠΑΟ
Κατηγορία:Προπονητές πυγμαχίας ΠΑΟ
Πανελλήνιο πρωτάθλημα ανώμαλου δρόμου γυναικών 1960

Το **[[Πανελλήνιο πρωτάθλημα ανώμαλου δρόμου γυναικών]] [[1960]]** διεξήχθη στις 28 Φεβρουαρίου στο Τατόι. Πρωταθλήτρια στο ομαδικό αναδείχθηκε η **Ε.Α.Σ.Α.** (Γυμναστική Ακαδημία) για έκτη φορά στην ιστορία της, η οποία κατέβασε πλήρη ομάδα. Ενώ στο ατομικό επικράτησε η 17χρονη Άλκη Κατσικαδέλλη του Παλλεσβιακού, πετυχαίνοντας την πρώτη πανελλήνια νίκη στην καριέρα της για να ακολουθήσουν δεκάδες άλλες.

## Περιφερειακοί Κέντρου

Πριν από τους τελικούς ποηγήθηκαν, στις 21 Φεβρουαρίου, οι τελικοί περιφερειακοί αγώνες ανωμάλου δρόμου Βορρά, Νότου και επαρχιών, από τους οποίους οι καλύτερες αθλήτριες προκρίθηκαν στην τελική φάση. Η τελική φάση του περιφερειακού πρωταθλήματος του Κέντρου διεξήχθη την Κυριακή 21 Φεβρουαρίου στη Νίκαια, σε απόσταση 1.000μ με νικήτρια τη Ζανέτ Κοντώση του Πανιωνίου. Στο ομαδικό επικράτησε η ΕΑΣΑ.

* **Ατομικός αγώνας**
# **[[Ιωάννα Κοντώση]]** (Πανιώνιος)
# Στρατάκη (ΕΑΣΑ)
# Γρηγορίου (ΕΑΣΑ)
* **Ομαδικός αγώνας**
# **ΕΑΣΑ**

## Αποτελέσματα
### Ομαδική βαθμολογία

### Ατομικό

### Πηγές
* "Ελευθερία", 23/2/1960.
* "Ελευθερία", 28/2/1960.

Γυναικων
Κατηγορία:Στίβος το 1960
Κατηγορία:Δήμος Αχαρνών
Μανώλης Μπακρυσιώρης

Ο **Μανώλης Μπακρυσιώρης** είναι Έλληνας προπονητής πυγμαχίας και παλαίμαχος πυγμάχος. Αγωνίστηκε στον Παναθηναϊκό από το 1968. Από το 1972 έως το 1982 αναδείχθηκε συνεχόμενα Πρωταθλητής Ελλάδος στην Α' κατηγορία. Αναδείχθηκε 2 φορές Βαλκανιονίκης ενώ κατέκησε 1 φορά τη 2η θέση (1974) και 1 φορά την 3η θέση (1977) στους Βαλκανικούς Αγώνες. Επίσης κατέκτησε 4 χρυσά μετάλλια στο Τουρνουά Ακρόπολις (1975, 1976, 1977, 1981).

## Παραπομπές


## Εξωτερικοί σύνδεσμοι
*Σύλλογος Παλαιμάχων Παναθηναϊκού - Μανώλης Μπακρυσιώρης

Κατηγορία:Έλληνες πυγμάχοι
Κατηγορία:Πυγμάχοι ΠΑΟ
Κατηγορία:Προπονητές πυγμαχίας ΠΑΟ
Κατηγορία:Έλληνες Βαλκανιονίκες
Το Ημερολόγιο ενός Σπασίκλα: Σκυλίσια Ζωή (βιβλίο)

***Το*** ***Ημερολόγιο Ενός Σπασίκλα: Σκυλίσια Ζωή***, γνωστό ως "*Diary of a Wimpy Kid: Dog Days*" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το τέταρτο βιβλίο της σειράς *[[Το Ημερολόγιο ενός Σπασίκλα]]*. Το μυθιστόρημα αυτό κυκλοφόρησε στις 12 Οκτωβρίου στις ΗΠΑ. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

## Πλοκή
Έφτασαν οι καλοκαιρινές διακοπές· ο καιρός είναι τέλειος και όλα τα παιδιά παίζουν έξω. Ο Γκρεγκ Χέφλι, όμως, πού είναι; Μέσα στο σπίτι του και παίζει ηλεκτρονικά με τις κουρτίνες κλειστές. Όπως ομολογεί ο ίδιος, «είναι άνθρωπος του μέσα» και ζει την απόλυτη καλοκαιρινή φαντασίωση: μια ζωή χωρίς υποχρεώσεις, χωρίς κανόνες. Ωστόσο η μαμά του έχει διαφορετική άποψη για τις ιδανικές διακοπές· για εκείνη το καλοκαίρι πρέπει να είναι γεμάτο εξωτερικές δραστηριότητες και μάλιστα δραστηριότητες που περιλαμβάνουν όλη την οικογένεια. Ποια φαντασίωση θα κερδίσει τελικά; Του Γκρεγκ ή της μαμάς του; Ή μήπως τα πράγματα θα εξελιχθούν όπως κανείς δεν το περιμένει;
## Συνέχεια

Αυτό είναι το τέταρτο βιβλίο της σειράς *[[Το Ημερολόγιο ενός Σπασίκλα]]*. Το προηγούμενο είναι *[[Το Ημερολόγιο ενός Σπασίκλα: Το Ποτήρι Ξεχείλισε]]* ενώ το επόμενο *[[Το Ημερολόγιο ενός Σπασίκλα: Η Σκληρή Αλήθεια]]*.

## Παραπομπές

## Εξωτερικοί σύνδεσμοι
http://www.psichogios.gr/site/Books/show?cid=1000220 

Κατηγορία:Το Ημερολόγιο ενός Σπασίκλα (σειρά)
Πανελλήνιο πρωτάθλημα ανώμαλου δρόμου γυναικών 1961

Το **[[Πανελλήνιο πρωτάθλημα ανώμαλου δρόμου γυναικών]] [[1961]]** διεξήχθη στις 13 Μαρτίου στην Αθήνα, στο γυμναστήριο του Α.Ο. Φιλοθέης σε απόσταση 2.000μ. Πρωταθλητής στο ομαδικό αναδείχθηκε ο Άρης Θεσσαλονίκης για πρώτη φορά στην ιστορία του θεσμού και στο ατομικό η Άλκη Κατσικαδέλλη για δεύτερη συνεχόμενη χρονιά. Μετείχαν συνολικά 36 αθλήτριες και τερμάτισαν οι 34.

## Ομαδική βαθμολογία

## Ατομικός αγώνας (2.000μ)

## Πηγές
* "Αθλητική Ηχώ", 13/3/1961.

Γυναικων
Κατηγορία:Στίβος το 1961
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1963

Το **[[Πανελλήνιο πρωτάθλημα ανώμαλου δρόμου γυναικών]] [[1963]]** διεξήχθη στις 10 Μαρτίου στην Αθήνα, στον Παράδεισο Αμαρουσίου, σε απόσταση 2000 μέτρων. Πρωταθλήτρια στο ομαδικό αναδείχθηκε η ομάδα της Εθνικής Ακαδημίας Σωματικής Αγωγής (ΕΑΣΑ) για έβδομη φορά και στο ατομικό η Άλκη Κατσικαδέλλη για τέταρτη συνεχόμενη χρονιά.

## Ομαδική βαθμολογία

## Ατομικό (2.000μ)

## Πηγές
* εφ. "Ελευθερία", 10/3/1963, ως 13/3/1963.

Γυναικων
Κατηγορία:Στίβος το 1963
Κατηγορία:Διοργανώσεις στίβου στην Αθήνα
Ναός Απόλλωνος Ζώνης

Ο Ναός Θεού Απόλλωνος Ζώνης βρίσκεται στη αρχαία Μεσημβρία-Ζώνη και αποτελεί το σημαντικότερο δημόσιο κτήριο της περιοχής.

Ο Ναός του Θεού Απόλλωνος είναι θεμελιωμένος πάνω στο φυσικό βράχο. Σήμερα σώζεται τριβαθμιδωτή κρηπίδα ενώ ο Ναός περιστοιχίζεται από άλλα ιερά κτίσματα. Είναι ένα ορθογώνιο κτίσμα σε απόσταση 20μ. από το ανατολικό σκέλος του τείχους τοποθετημένο παράλληλα προς αυτό. Έχει προσανατολισμό από ΒΑ προς ΝΔ και είναι θεμελιωμένο πάνω στο φυσικό βράχο. Οι μακρές πλευρές του προεκτείνονται έξω από το νότιο τοίχο και καταλήγουν σε θεμελίωση τριβαθμιδωτού κρηπιδώματος που καταλαμβάνει όλο το μήκος της νότιας πλευράς.Έχουν βρεθεί επίσης κεραμικά αγγεία που χρονολογούνται μεταξύ 6ου και 5ου αιώνα μ.Χ., καθώς και άλλα ευρήματα που εντάσσονται στους αρχαϊκούς χρόνους. Έχουν βρεθεί επίσης μαρμάρινος κορμός κούρου κοντά στο ναό που χρονολογείται γύρω στον 6ο αιώνα π.Χ. και αριθμός περίπου 40 νομισμάτων.

## Πηγές
Υπουργείο Πολιτισμού και Τουρισμού , Ναός του Απόλλωνα Μεσημβρίας-Ζώνης

Κατηγορία:Αρχαιολογικοί τόποι στην Ελλάδα
Ρότζερ Μπέικον

Ο **Ρότζερ Μπέικον** (, γνωστός στα ελληνικά και ως *Ρογήρος Βάκων*, 1219/1220 - 1292) ήταν σχολαστικός θεολόγος και φιλόσοφος του Μεσαίωνα, αποκληθείς για την πολυμάθειά του *Doctor Mirabilis* (θαυμαστός δάσκαλος). 

## Βιογραφία
Γεννήθηκε στο Ίλτσεστερ κοντά στο Μπρίστολ, σπούδασε στην Οξφόρδη και κατόπιν στο Παρίσι, και επέστρεψε στην Οξφόρδη για να διδάξει. Κατατάχθηκε στο τάγμα των Φραγκισκανών, κατέκρινε τις καταχρήσεις του κλήρου και των μοναχών και ζήτησε μεταρρυθμίσεις. Έτσι δημιούργησε εχθρούς, οι οποίοι κατήγγειλαν τις απόψεις του ως αιρετικές και τα επιστημονικά του πειράματα ως μαγεία. Του απαγορεύτηκε να διδάσκει και εξορίστηκε. 

Το 1265 έγινε πάπας ο Κλήμης Δ΄, ο οποίος γνώριζε και εκτιμούσε τον Μπέικον. Μέχρι το 1268, με την ενθάρρυνση και προστασία του πάπα, ο Μπέικον, που είχε ανακληθεί εν τω μεταξύ στην Οξφόρδη, έγραψε το σπουδαιότερο έργο του, το *[[Opus majus]]*.

Μετά τον θάνατο του Κλήμη Δ΄ ακολούθησε νέα καταδρομή, τα έργα του απαγορεύτηκαν και διατάχθηκε ν’ αποσυρθεί σε μοναστήρι, όπου έμεινε σχεδόν ως τον θάνατό του.

## Διδασκαλία
Ο Μπέικον δίδασκε την αποδέσμευση από τις αυθεντίες και την αναζήτηση της αλήθειας με την έρευνα. Θαύμαζε τον Αριστοτέλη, διατηρώντας όμως ανεξαρτησία γνώμης. Θεωρούσε τα μαθηματικά ως τη βάση των επιστημών και την εμπειρία ως αναγκαία προϋπόθεση κάθε γνώσης, κάτι που τον κατατάσσει στους προδρόμους της σύγχρονης επιστημονικής μεθόδου. Διέκρινε δε την εμπειρία σε εμπειρία των αισθήσεων (εξωτερική) και σε εσωτερική (πνευματική) εμπειρία. Η εξωτερική ήταν απαραίτητη για την ανάπτυξη των επιστημών. Η δεύτερη, η πνευματική εμπειρία, ήταν η προϋπόθεση της ανόδου των βαθμίδων της αντίληψης των υπεραισθητών. Ο ανερχόμενος μέχρι τέλους την κλίμακα αυτή θα έφτανε στην ενόραση του θείου. 

Ο Μπέικον ασχολήθηκε με όλους τους τομείς της γνώσης. Επιδόθηκε στην αστρονομία, γλωσσολογία, αλχημεία, ιδιαίτερα στην οπτική, διόρθωσε το Ιουλιανό ημερολόγιο και σε αυτόν αποδίδονται οι εφευρέσεις του μεγεθυντικού φακού και του θερμομέτρου. Στην επιστολή του *De secretis operibus* οραματίζεται αυτοκίνητα και αεροπλάνα.

## Έργα
* *[[Opus maius]]* (Έργο μείζον)
* *Opus Minus* (Έργο έλασσον) 
* *Opus Tertium* (Έργο τρίτον)

Στον Μπέικον αποδίδονται διάφορα ακόμη έργα, μεταξύ των οποίων :
* *Epistola de secretis operibus naturae et artis et de nullitate magiae* (Επιστολή περί των μυστικών έργων της φύσης και των τεχνών και περί της μηδαμινότητας της μαγείας)
* *De multiplicatione specierum* (Περί του πολλαπλασιασμού των ειδών)
* *De perspectiva* (Περί προοπτικής)

## Παραπομπές

## Εξωτερικοί σύνδεσμοι

*''Fr. Rogeri Bacon Opera quaedam hactenus Inedita. Vol. I'', στο Google Books (περιέχει τα *Opus Tertium*, *Opus Minus*, και *Compendium Philosophiae*).
*''On Experimental Science'' , 1268 
*Έργα για τον Μπέικον στην αγγλόφωνη Βικιθήκη 
*Λήμμα για τον Μπέικον στην Εγκυκλοπαίδεια Φιλοσοφίας του Στάνφορντ. 

Κατηγορία:Βρετανοί θεολόγοι
Κατηγορία:Βρετανοί φιλόσοφοι
Κατηγορία:Εμπειριστές
Κατηγορία:Σχολαστικοί φιλόσοφοι
Κατηγορία:Φιλόσοφοι της επιστήμης
Κατηγορία:Φιλόσοφοι του 13ου αιώνα
Κατηγορία:Φραγκισκανοί μοναχοί
Κατηγορία:Φυσικοί φιλόσοφοι
Χίλμπιλι Τζιμ

Ο **Τζιμ Μόρις** (γεν. 5 Ιουλίου, 1952), γνωστότερος ως **Χίλμπιλι Τζιμ**, είναι ένας Αμερικανός επαγγελματίας παλαιστής. Έγινε γνωστός τη δεκαετία του '80, όταν πάλευε στο World Wrestling Federation.

## Καριέρα
### Τα πρώτα χρόνια
Ο Μόρις ξεκίνησε την καριέρα του το 1975 και εμφανιζόταν στην εταιρεία Continental Wrestling Association, με το ψευδώνυμο "Harley Davidson", παριστάνοντας έναν μηχανόβιο. Μαζί με τον Ρότζερ Σμιθ είχαν δημιουργήσει τότε μια αξιοσημείωτη ομάδα, η οποία τους έκανε περισσότερο γνωστούς.

### [[WWE|WWF]]
#### Ως παλαιστής
Το 1984, συμφώνησε με το τότε WWE. Αρχικά εμφανιζόταν στην πρώτη σειρά των θεατών για αρκετό καιρό, αποκτώντας δημοσιότητα. Στην συνέχεια, βάση σεναρίου εκπαιδεύτηκε από τον Χαλκ Χόγκαν, ώστε να γίνει παλαιστής και έκανε το ντεμπούτο του στην εταιρεία το 1985. Ουσιαστικά η καριέρα του διήρκεσε ως το 1990.

#### Παρασκηνιακός ρόλος
Στην συνέχεια, εμφανιζόταν σποραδικά, ως διαιτητής, ή έκανε σπέσιαλ εμφανίσεις, αφού ήταν ιδιαίτερα αγαπητός. Από το 1990 έως και σήμερα, εκπροσωπεί την εταιρεία του WWE, σε διάφορες εκδηλώσεις, ενώ ως και το 2001 έκανε τακτικά ταξίδια για να διαφημίσει το προϊόν της εταιρείας, σε άλλες χώρες, εκτός των Ηνωμένων Πολιτειών.

## Πηγές
* Επίσημη ιστοσελίδα
* Προφίλ στο tv.com 

Κατηγορία:Επαγγελματίες παλαιστές
Σπήλαιο της Μαρώνειας

Το **Σπήλαιο της Μαρώνειας** βρίσκεται στην Κομοτηνή και συγκεκριμένα στην περιοχή Κουφοπλάτη.

Μελέτες δείχνουν πως στο συγκεκριμένο σπήλαιο έχουν βρεθεί ίχνη κατοίκησης από την πέμπτη χιλιετία και έπειτα. Το σπήλαιο έχει πολλές ομοιότητες με αυτό του Σπηλαίου του Κύκλωπα. Σύμφωνα με την άποψη του καθηγητή Γ. Μπακαλάκη που επισκέφθηκε το σπήλαιο το 1938, γίνεται λόγος ότι ίσως πρόκειται για το σπήλαιο, που αναφέρει ο Απολλώνιος ο Ρόδιος στα Αργοναυτικά του, ως κατοικία του Ορφέα στη χώρα των Κικόνων.
Το πέτρωμα του Σπηλαίου δημιουργήθηκε κυρίως από τα πτώματα μικροοργανισμών που ζούσαν πριν εκατομμύρια χρόνια στη θάλασσα που σκέπαζε την περιοχή. Ένα ακόμα σπάνιο για τα Ελλαδικά δεδομένα χαρακτηριστικό του σπηλαίου είναι η χρησιμοποίησή του από τουλάχιστον 11 είδη νυχτερίδων για διημέρευση ή διαχείμαση, από τα οποία 8 αναπαράγονται εκεί.
## Πηγές
* Ηλεκτρονικός Τουριστικός Οδηγός Θράκης Σπήλαιο της Μαρώνειας

Μ
Κατηγορία:Αρχαιολογικοί τόποι στη Ροδόπη
Ιερό Δήμητρος Ζώνης

Το **Ιερό Θεάς Δήμητρος Ζώνης**, ήταν υπαίθριο ιερό με βωμούς, που η ανέγερσή του χρονολογείται κατά τον 6ο αιώνα στην Αρχαία Θράκη. Το ιερό βρίσκεται στην περιοχή της Μεσημβρίας-Ζώνης. 

Στο εσωτερικό του βρέθηκε μεγάλος αριθμός επίχρυσων και ασημένιων αναθημάτων, πλάκες λατρευτικών παραστάσεων, αγγεία, γυναικεία ειδώλια, νομίσματα και πήλινες υδρίες.

## Παραπομπές


Κατηγορία:Αρχαιολογικοί τόποι στον Έβρο
Δημητρος Ζωνης
Τζόνι Κέρτις

Ο **Τζόναθαν Χάσεϊ** (γεν. 22 Ιουλίου 1981) είναι Αμερικάνος επαγγελματίας παλαιστής. Εργάζεται στην εταιρία WWE και στα ρινγκ που εμφανίζεται είναι γνωστός ως "Τζόνι Κέρτις" και πιο πρόσφατα ως **Φαντάνγκο**.

## Πρώτα Χρόνια
Το 1999, ο Χάσεϊ απο πολύ μικρή ηλικία, άρχισε να εκπαιδεύεται στην επαγγελματική πάλη. Αυτός που τον εκπαίδευσε ήταν ο θρυλικός Κίλερ Κοβάλσκι. Σύντομα ξεκίνησε να δουλεύει σε ανεξάρτητες εταιρίες πάλης, όπου κέρδισε διάφορους ατομικούς και ομαδικούς τίτλους.

## World Wrestling Entertainment
Το 2006, ο Χάσεϊ υπέγραψε συμβόλαιο με το WWE και στάλθηκε αρχικά στο θυγατρικό Deep South Wrestling και αργότερα στο Florida Championship Wrestling, για να εκπαιδευτεί στο στυλ της εταιρίας. Το 2010, συμμετείχε στη τέταρτη σεζόν του NXT, όπου κατάφερε να νικήσει. Το 2013 απέκτησε ένα νέο στυλ χορευτή, με το όνομα Φαντάνγκο, ενώ ξεκίνησε και κόντρα με τον βετεράνο Κρις Τζέρικο, κάνοντας ντεμπούτο στους αγώνες, στο event της WrestleMania 29.

## Τελειωτικές κινήσεις

Fandango

*Last Dance (Diving leg drop)
*Swinging reverse STO
*Sitout neckbreaker 2015–σήμερα

Johnny Curtis

*A Bid Farewell (Over the shoulder back to belly piledriver) – FCW
*Diving leg drop
*Slingshot leg drop
*Sitout suplex slam

## Χαρακτηριστικές κινήσεις

Fandango

*Diving knee drop
*Enzuigiri
*Spinning wheel
*Russian legsweep
*Sitout suplex slam
*Slingshot leg drop

Johnny Curtis

*Back elbow
*Belly to back suplex
*Discus clothesline
*Diving clothesline
*European uppercut
*Johnny Kick (Spinning wheel kick)
*Low-angle dropkick

## Πηγές
Προφίλ στο OWoW.com

Κατηγορία:Επαγγελματίες παλαιστές
Πολ Φένεχ

Ο **Πολ Φένεχ** είναι Μαλτέζος ποδοσφαιριστής που αγωνίζεται στη θέση του ακραίου μέσου.

## Καριέρα
Ο Πολ Φένεχ ξεκίνησε από τους Naxxar Lions και αργότερα μετακινήθηκε στην Msida Saint-Joseph, στην οποία περέμεινε δύο χρόνια. Με την ομάδα αυτή έκανε την πρώτη του εμφάνιση στη Πρέμιερ Λιγκ Μάλτι το 2005.

Οι περίοδοι στην Msida Saint-Joseph ήταν πολύ πετυχημένοι και έγινε στόχος πολλών ομάδων της Πρέμιερ Λιγκ Μάλτι. Τελικά υπέγραψε στην Birkirkara συμβόλαιο 5 ετών.

Την περίοδο 2007-08 κατέκτησε το πρώτο του τρόπαιο με την Birkirkara. Ακολούθησε μια πετυχημένη περίοδος (2008-09). Την περίοδο 2009-10, ο προπονητής της Εθνικής Μάλτας John Buttigieg τον συμπεριέλαβε στην αποστολή της ομάδας για πρώτη φορά. Σε ηλικία 23 ετών, στις 5 Μαΐου 2010 κατέκτησε το πρώτο του πρωτάθλημα. Ο Φένεχ συμμετείχε σε πολλά παιχνίδια προκριματικών Champions League και **Europa League** με την Birkirkara.

## Διεθνής καριέρα
Αρχικά συμμετείχε στην Εθνική Μάλτας U19 και στην Εθνική Μάλτας U21. Ο Φένεχ έκανε το ντεμπούτο του στην Εθνική ανδρών Μάλτας στις 28 Νοεμβρίου 2009, στην εντός έδρας ήττα με 4-1 απέναντι στην Εθνική Βουλγαρίας. Αποτελεί βασικό στέλεχος της Εθνικής Ομάδας.

## Πηγές


## Εξωτερικοί σύνδεσμοι

* Paul Fenech at MaltaFootball.com 
* National Football Teams
* Paul Fenech's Profile

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μάλτας
Κατηγορία:Μαλτέζοι ποδοσφαιριστές
Κατηγορία:Ποδοσφαιριστές Μπιρκιρκάρα ΦΚ
Κατηγορία:Ποδοσφαιριστές Μσίντα Σεντ Τζόσεφ ΦΚ
Κατηγορία:Ποδοσφαιριστές Εθνικής Μάλτας Κ19
Κατηγορία:Ποδοσφαιριστές Εθνικής Μάλτας Κ21
Κατηγορία:Ποδοσφαιριστές Πρέμιερ Λιγκ Μάλτας
Ώλεσουντ ΦΚ

Η **Ώλεσουντ ΦΚ** είναι ένας  νορβηγικός σύλλογος ποδοσφαίρου που εδρεύει στην πόλη Ώλεσουντ. Ιδρύθηκε στις 25 Ιουνίου 1914. Το 2004, ο σύλλογος είχε 835 μέλη και διάφορες ομάδες σε επαγγελματικά και ερασιτεχνικά πρωταθλήματα. 

Έδρα της ομάδας ήταν μέχρι το 2005 το Κραμίρα Στάντιον. Από το 2005 μετακόμισε στο νέο της γήπεδο, το Κόλορ Λάιν Στάντιον. Το 2009 η ομάδα κατέκτησε το κύπελλο Νορβηγίας για πρώτη φορά στην ιστορία της, ενώ το 2011 επανέλαβε την επιτυχία της.

## Τίτλοι
*Κύπελλο Νορβηγίας:
**Κυπελλούχος (2): 2009, 2011

## Ευρωπαϊκές συμμετοχές
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

## Παραπομπές

## Εξωτερικοί σύνδεσμοι

*

Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1914
Χάρτμαν φον Άουε

Ο **Χάρτμαν φον Άουε** (*Hartmann von Aue*, γενν. μεταξύ 1160-70, πέθανε μεταξύ 1210-20) ήταν Γερμανός επικός και λυρικός (Minnesänger) ποιητής.  
  
Από τους σημαντικότερους εκπροσώπους της γερμανικής ιπποτικής ποίησης, πήρε επιμελημένη μόρφωση, γνώριζε λατινικά και γαλλικά και συμμετείχε στην σταυροφορία του 1189 ή του 1197. 

Έγραψε ορισμένα λυρικά ποιήματα αλλά είναι περισσότερο γνωστός ως επικός ποιητής, διακρινόμενος για την επιδέξια περιγραφικότητά του, την ρέουσα αφήγηση και τον καλλιτεχνικό χειρισμό των θεμάτων του. 

Επικά του έργα είναι το *Erec* και το *Iwein*,  που ανήκαν στον κύκλο των σχετικών με τον βασιλιά Αρθούρο ποιημάτων, και δύο αφηγηματικά ποιήματα, το *Gregorius* και το περίφημο *Der arme Heinrich* (Ο φτωχός Ερρίκος) που διηγείται την ιστορία ενός λεπρού νέου τον οποίο θεραπεύει η μεγαλοψυχία μιας κοπέλας.

## Σημειώσεις-παραπομπές


Κατηγορία:Γερμανοί ποιητές
Κατηγορία:Μεσαιωνικοί ποιητές
Κατηγορία:Μεσαιωνική λογοτεχνία
Κατηγορία:Αρθουριανή λογοτεχνία
Βάλτερ φον ντερ Φόγκελβαϊντε

Ο **Βάλτερ φον ντερ Φόγκελβαϊντε** (γερμανικά: Walther von der Vogelweide, περ. 1170 – περ. 1230) ήταν Γερμανός λυρικός ποιητής του Μεσαίωνα, που έγραφε κυρίως ρομαντικά και πολιτικά ποιήματα.
## Βιογραφία
[μικρογραφία|393x393εσ|Άγαλμα του Βάλτερ φον ντερ Φόγκελβαϊντε στο [Μπολτσάνο της Ιταλίας]]
Ιππότης αλλά φτωχός, γεννημένος μάλλον στην Αυστρία ή τη Βαυαρία, πέρασε τα πρώτα του χρόνια στην αυλή της Βιέννης και ύστερα μπήκε στην υπηρεσία του αυτοκράτορα και άλλων Γερμανών ηγεμόνων. 

Τα σύντομα ποιήματά του υμνούν με επιγραμματικό τρόπο τον Θεό, τον έρωτα και την ανδρεία με αίσθημα χάρη και ορμή. Περίφημο είναι το ποίημά του "Unter der linden" (Υπό τας φιλύρας).

Πήρε το μέρος του αυτοκράτορα στις διαμάχες του με τον πάπα και επετέθη με δριμύτητα κατά του τελευταίου, προαναγγέλοντας (από πολύ μακριά βέβαια) τον Λούθηρο.

Ο Βάλτερ ήταν ένας από τους ποιητές που συμμετείχαν κατά την παράδοση (που έφτασε ως την όπερα ''Τανχόυζερ'' του Ρίχαρντ Βάγκνερ) στον ποιητικό διαγωνισμό του Βάρτμπουργκ. 

Τα επτά τελευταία χρόνια της ζωής του τα πέρασε σ’ ένα κτήμα που του χάρισε ο τότε μελλοντικός βασιλιάς Φρειδερίκος Β΄ Χοενστάουφεν κοντά στο Βίρτσμπουργκ, χωρίς περιπλάνηση πλέον και φτώχια, αλλά βοηθώντας τον αυτοκράτορα στην προετοιμασία της σταυροφορίας.

## Παραπομπές


## Εξωτερικοί σύνδεσμοι
* 

Κατηγορία:Αυστριακοί ποιητές
Κατηγορία:Γερμανοί ποιητές
Κατηγορία:Μεσαιωνικοί ποιητές
Κατηγορία:Μεσαιωνική λογοτεχνία
Ντίλα Γκόρι

Η **Ντίλα Γκόρι** είναι ένας  Γεωργιανός σύλλογος ποδοσφαίρου που εδρεύει στην πόλη Γκόρι. Ιδρύθηκε το 1949.

Έδρα της ομάδας είναι το Στάδιο Τενγκίζ Μπουρζανάντζε. Η Ντίλα Γκόρι μετράει ένα πρωτάθλημα Γεωργίας καθώς και ένα κύπελλο Γεωργίας το 2015 και 2012 αντίστοιχα. Δύο φορές έφτασε κοντά στους ομίλους του ΟΥΕΦΑ Γιουρόπα Λιγκ αλλά απέτυχε στα πλέι οφ της διοργάνωσης.

## Ευρωπαϊκές συμμετοχές

## Τίτλοι
***Πρωτάθλημα Γεωργίας:**
****Νικητές (1):** 2014-15
***Γεωργιανό Κύπελλο:**
****Νικητές (1):** 2012

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα

Κατηγορία:Αθλητικοί σύλλογοι Γεωργίας
Κατηγορία:Ιδρύσεις αθλητικών συλλόγων το 1949
Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1949
Τζο Χένιγκ

Ο **Τζόσεφ Κέρτις "Τζο" Χένιγκ** (γεν. 1 Οκτωβρίου 1979) είναι Αμερικάνος επαγγελματίας παλαιστής. Έχει συμβόλαιο με την εταιρεία πάλης WWE, ενώ είναι γνωστός με το ψευδώνυμο του "Κέρτις Άξελ".

## Καριέρα
### Πρώτα Χρόνια
Τον Ιούλιο 2007, ο Χένιγκ άρχισε να ασχολείται επαγγελματικά με την πάλη. Εργάστηκε στο World League Wrestling, όπου κατάφερε να μείνει αήττητος για εννέα μήνες.

### WWE
Στα μέσα του 2008, ο Χένιγκ υπέγραψε συμβόλαιο με το WWE και σύντομα στάλθηκε στο εκπαιδευτήριο FCW. Τον Σεπτέμβριο, έγινε ομαδικός πρωταθλητής, μαζί με τον Χιθ Σλέιτερ. Τον Φεβρουάριο του 2009, ο Χένιγκ κατέκτησε το κορυφαίο πρωτάθλημα του FCW. Μέχρι τον Ιούλιο που αποδεσμεύτηκε απο το FCW, ο Χένιγκ κέρδισε άλλα δύο ομαδικά πρωταθλήματα.

Έπειτα, ο Χένιγκ άρχισε να χρησιμοποιεί το ψευδώνυμο "Μάικλ ΜακΓκιλικάτι" και συμμετείχε στη δεύτερη σεζόν του NXT, με εκπαιδευτή τον Κόφι Κίνγκστον. Στο NXT, αναδείχθηκε δεύτερος και γι'αυτό άρχισε να υποδύεται τον ρόλο του κακού. Τον Οκτώβριο του 2010, ο ΜακΓκιλικάτι μαζί με τον Χάσκι Χάρρις, αναμείχθηκαν σε αγώνα του Τζον Σίνα, κοστίζοντας του τη νίκη. Αργότερα, οι δυο τους έγιναν μέλη της ομάδας Νέξους και εμφανίζονταν συστηματικά στο εβδομαδιαίο σόου, Raw. Η ομάδα αυτή συνήθιζε να προκαλεί διαταραχές στα σόου και να χτυπούν διάφορους παλαιστές χωρίς λόγο. Τον Μάιο του 2011, κέρδισε το Ομαδικό Πρωτάθλημα WWE μαζί με τον Ντέιβιντ Οτάνγκα. Οι δυο τους, κράτησαν τους τίτλους μέχρι τον Αύγουστο. Απο τότε και μετά ο ΜακΓκιλικάτι έμεινε στην αφάνεια και συμμετείχε σε ασήμαντους για το κοινό αγώνες.

Το 2013 η καριέρα του ανανεώθηκε, αφού τον Μάιο επέστρεψε στο Raw με το ψευδώνυμο "Κέρτις Άξελ" και με τον Πολ Χέιμαν ως μάνατζερ του. Την ίδια μέρα, ο Άξελ νίκησε τον Τριπλ Έιτς, αφού ο τελευταίος δεν μπορούσε να συνεχίσει τον αγώνα. Επιπλέον, πήρε αντικανονικές νίκες κόντρα στον Τζον Σίνα και τον Κρις Τζέρικο, μέχρι που αποφάσισε να μπει στην διεκδίκηση του Διηπειρωτικού Πρωταθλήματος. Αφού νίκησε τους Γουέιντ Μπάρετ και Μιζ, ο Άξελ έγινε ο νέος Διηπειρωτικός Πρωταθλητής.

## Προσωπική ζωή
Ο Τζο Χένιγκ είναι υιός του θρυλικού παλαιστή Κερτ Χένιγκ και έχει τρία αδέρφια. Επίσης, μαζί με τη γυναίκα του απέκτησαν έναν υιό, το 2009.

## Τελειωτικές κινήσεις

**Curtis Axel**

*Axehole (Hangman's facebuster)
*Perfect-Plex (Bridging fisherman suplex)
*Turning Heads (Running one-armed swinging neckbreaker)

**Michael McGillicutty**

*McGillicutter (Running one-armed swinging neckbreaker)

**Joe Hennig**

*Hennig-Plex (Bridging fisherman suplex)

## Χαρακτηριστικές κινήσεις

*Backbreaker
*Belly to back suplex
*Diving pointed elbow drop
*Diving crossbody
*Dropkick
*Feint clothesline
*Rolling neck snap
*Running knee smash
*Saito suplex
*Sliding clothesline

## Πηγές
*Προφίλ στο OWoW.com
*Προφίλ στο Accelerator3359.com

Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Σάλη

Η αρχαία πόλη **Σάλη** ιδρύθηκε πιθανόν από τους Μαρωνείτες και τοποθετείται από τους περισσότερους μελετητές στη θέση της σημερινής Αλεξανδρούπολης. Στην τελευταία ανακαλύπτονται κατά καιρούς αρχαιολογικά ευρήματα ελληνιστικών και ρωμαϊκών χρόνων, ενώ έχουν ήδη βρεθεί διάφορα τυχαία ευρήματα μελανοβαφούς κεραμικής, δύο κιβωτιόσχημοι Ελληνιστικοί τάφοι, οροθετική επιγραφή του 1ου αιώνα μ.Χ, ακέφαλο μαρμάρινο άγαλμα εφήβου και τμήμα μαρμάρινου πεσσού με κυμάτιο και ανάγλυφη κεφαλή, καθώς και πλάκα με την επιγραφή «Όρος χώρας ιεράς Θεών των εν Σαμοθράκη» (όριο της ιερής χώρας των Θεών της Σαμοθράκης) που επιβεβαιώνουν την ταύτιση του χώρου. Aπό την μαρτυρία του Hροδότου προκύπτει ότι η Σάλη ήταν παραθαλάσσια. Eίναι επίσης πιθανόν ότι διέθετε και λιμένα.

Σύμφωνα με τα ρωμαϊκά Οδοιπορικά, κατά τη ρωμαϊκή εποχή, υπήρχε σε αυτή σταθμός της Εγνατίας οδού, που ήταν ο επόμενος μετά τα Τέμπυρα για τους ταξιδιώτες που έρχονταν από δυτικά.

## Παραπομπές


## Πηγές
* Θρακικός Ηλεκτρονικός Θησαυρός Σάλη

Κατηγορία:Αλεξανδρούπολη
Κατηγορία:Αρχαιολογικοί τόποι στον Έβρο
Κατηγορία:Πόλεις της αρχαίας Θράκης
Βεργέπολις

Η **Βεργέπολις** είναι Αρχαία Ελληνιστική Πόλη της Θράκης της οποίας ερείπια εντοπίζονται σήμερα ανάμεσα στα χωριά Βαφαίικα και Κουτσό, 10 χιλιόμετρα νοτίως της σημερινής Ξάνθης. 

Η Βεργέπολις ήταν δημιούργημα των Αβδηρητών, χρονολογούμενη στους Κλασικούς Ελληνιστικούς και Ρωμαϊκούς χρόνους. Κατά τη  βυζαντινή εποχή πιθανόν να της προσδόθηκε και η ονομασία **Βέργισον** ως βυζαντινής πλέον καστροπολιτείας ή αυτή η ονομασία και να δόθηκε σε πολύ κοντινό φρούριο, του οποίου η ακριβής θέση, παραμένει προς το παρόν, άγνωστη.

## Παραπομπές


Κατηγορία:Αρχαιολογικοί τόποι στη Ξάνθη
Κατηγορία:Πόλεις της αρχαίας Θράκης
Ιερό Διονύσου Μαρωνείας

Το **Ιερό του Θεού Διονύσου** χρονολογείται στον 4ο αιώνα, 5 χλμ. από τη σύγχρονη Μαρώνεια, περιελάμβανε Ναό με σηκό και φαρδύ πρόδομο, καθώς και διάφορα βοηθητικά οικήματα. Σε αυτόν το χώρο βρέθηκε το πήλινο προσωπείο του Θεού Διονύσου.

Κατηγορία:Αρχαιολογικοί τόποι στη Ροδόπη
Διονυσου Μαρωνειας
Στρύμη

Η **Στρύμη** είναι αποικία της Θάσου που ιδρύθηκε στη χερσόνησο της Μολυβωτής (περί τα μέσα του 7ου αιώνος), κοντά στη χώρα των Μαρωνιτών, που είχε ως αποτέλεσμα τις συγκρούσεις Μαρώνειας και Θάσου.

Στην περιοχή, έχουν ανακαλυφθεί θεμέλια κατοικιών, τμήματα δρόμων και υπόγειες σήραγγες υδραγωγείων καθώς και φρεάτια συλλογής και άντλησης νερού, που θεωρούνται σημαντικά τεχνικά έργα της αρχαίας υδραυλικής και μηχανικής. Πρόκειται για την ανατολικότερη αποικία των Θασίων στη Θράκη, οι οποίοι από τα τέλη του 7ου ως τις αρχές του 5ου αιώνα ιδρύουν , «αποικιακό κράτος», γνωστό ως «Θασιακή Περαία», με όρια τους ποταμούς Στρυμόνα και Νέστο. Στα μέσα του 4ου αιώνα π.Χ. η Στρύμη καταστρέφεται από τον Φίλιππο Β΄, πιθανόν με τη βοήθεια των Μαρωνιτών. Άλλα αξιόλογα ευρήματα είναι η «Στήλη της Κόρης» του 6ου αιώνος, επιτύμβια στήλη του 5ου αιώνος, ερυθρόμορφη πελίκη με τις μορφές του Θεού Απόλλωνος, της Θεάς Αρτέμιδος και της Λητούς, μαρμάρινος Λέων, ασημένια τετράδραχμα του 4ου αιώνος, κάνθαροι και λευκές Λήκυθοι του 5ου αιώνα.

## Πηγές
* Αrchaiologia.gr Στρύμη

Κατηγορία:Αρχαιολογικοί τόποι στη Ροδόπη
Κατηγορία:Πόλεις της αρχαίας Θράκης
Μήδεια (αποσαφήνιση)

Συνήθως το όνομα **Μήδεια** αναφέρεται στη Μήδεια, το μυθικό πρόσωπο, κόρη του βασιλιά της Κολχίδας Αιήτη. Επίσης:

## Πόλη

Μήδεια στην Ανατολική Θράκη (το σημερινό Kiyikoy της Τουρκίας)

## Θέατρο
* Μήδεια (Ευριπίδης), τραγωδία (431 ΠΚΕ) του Ευριπίδη.
* Μήδεια (Σενέκας), τραγωδία (1ος αιώνας ΚΕ) του Σενέκα του Νεότερου
* Μήδεια (Ανούιγ), θεατρικό έργο (1946) του Ζαν Ανούιγ (Jean Anouilh)
* Μήδεια (Μποστ), θεατρικό έργο, του Μποστ

## Ταινίες
* Μεντέα (ταινία, 1969), του Πιερ Πάολο Παζολίνι

## Μουσική

### Όπερα
* Μήδεια (Κερουμπίνι), κωμική όπερα (1797) σε τρεις πράξεις, του Λουίτζι Κερουμπίνι.
* Μήδεια (Θεοδωράκης), όπερα του Μίκη Θεοδωράκη
* Μήδεια (Μιγιώ), *Médée* όπερα (1939) του Νταριούς Μιγιώ (Milhaud)
* Μήδεια (Σαρπαντιέ) *Médée* όπερα (1693) του Μαρκ-Αντουάν Σαρπαντιέ (Charpentier)

## Δείτε επίσης
* Μίδεια (μυθολογία) (*ομόηχο*) Νύμφη

Κατηγορία:Αποσαφηνίσεις ονομάτων
Αηδόνα Τρικάλων

Η **Αηδόνα** είναι ορεινό χωριό και έδρα ομώνυμης τοπικής κοινότητας των Τρικάλων.

## Γενικά στοιχεία
Η Αηδόνα είναι χτισμένη στην Πίνδο σε υψόμετρο 850 μέτρων, σε απόσταση 40 χιλιομέτρων νοτιοδυτικά  της Καλαμπάκας. Προς τα νότια του χωριού, υψώνονται οι κορυφές Γόζορα (1.600 μ.), Τσιατσιούλη (1.790 μ.) και Νεράιδα (2.078 μ.). Οι πηγές Παπαρσένη, Λούτσα και Ντράμπουστι βρίσκονται σε κοντινή σχετικά απόσταση. Εδώ υπάρχει το μοναδικό Διατηρητέο Μνημείο της Φύσης στη Θεσσαλία, η τεράστια φτελιά (*Ulmus minor*) της Αηδόνας, η οποία δυστυχώς καταστράφηκε λόγω ξυλοφάγων εντόμων το 2020. Ο πληθυσμός του χωριού, 128 άνθρωποι το χειμώνα 700 το καλοκαίρι ασχολείται κυρίως με γεωργοκτηνοτροφικές εργασίες. 

Το παλιό όνομα του χωριού είναι *Αϊβάν* (μέχρι το 1928) και οφείλεται στον Τούρκο πασά Γιοβάν Αϊβάν. Κατά την παράδοση, το παλιό χωριό μεταφέρθηκε στη σημερινή του θέση λόγω της ελονοσίας που έπληξε την περιοχή.  Η τοπική κοινότητα Αηδόνος είναι χαρακτηρισμένη ως αγροτικός ορεινός οικισμός, με έκταση 27,290 χμ² (2011).  Το χωριό καταστράφηκε σχεδόν εξ ολοκλήρου κατά τη διάρκεια της Κατοχής. 

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Τσινγκτάο

Το **Τσινγκτάο** ή **Τσινγκντάο** (κινεζικά: 青岛市, ) είναι πόλη της Λαϊκής Δημοκρατίας της Κίνας  με πληθυσμό  8,715 εκατομμυρίων κατοίκων (απογραφή 2010) στην ανατολική Σαντόνγκ. Ο χαρακτήρας 青 (τσινγκ) στα κινέζικα σημαίνει «πράσινο» ή «πλούσιο», ενώ ο χαρακτήρας 岛 (dǎo, ντάο) σημαίνει «νησί».

Το Τσινγκτάο είναι ένα σημαντικό λιμάνι, ναυτική βάση και βιομηχανικό κέντρο. Είναι επίσης η έδρα της *[[Tsingtao Brewery]]*. Η μεγαλύτερη γέφυρα στη θάλασσα στον κόσμο, η Γέφυρα Χαϊουάν Τσινγκτάο, συνδέει την κύρια αστική περιοχή του Τσινγκτάο με την περιοχή Χουανγκτάο. Το 2009 το Τσινγκτάο ονομάστηκε η πόλη της Κίνας με το υψηλότερο επίπεδο ζωής.

## Παραπομπές


## Εξωτερικοί σύνδεσμοι
* 
* Ιστοσελίδα της Τσινγκτάο 

Κατηγορία:Πόλεις της Κίνας
Ποτέ Δεν Είναι Αργά

Το **Ποτέ Δεν Είναι Αργά** (αγγλικά: *Hope Springs*) είναι αμερικανική αισθηματική κομεντί, παραγωγής 2012. Τη σκηνοθεσία ανέλαβε ο Ντέιβιντ Φράνκελ και το σενάριο έγραψε η Βανέσα Τέιλορ. Πρωταγωνιστούν οι Μέριλ Στριπ, Τόμι Λι Τζόουνς και Στιβ Καρέλ. Η ταινία διηγείται την ιστορία ενός ζευγαριού μέσης ηλικίας, το οποίο μετά από τριάντα χρόνια γάμου αποφασίζει να πάει σε σύμβουλο γάμων για να δουλέψουν πάνω στη σχέση τους.

Η ταινία κυκλοφόρησε στους κινηματογράφους στις 8 Αυγούστου 2012.

## Διανομή ρόλων
* Μέριλ Στριπ - *Κέι Σόαμς*
* Τόμι Λι Τζόουνς - *Άρνολντ Σόαμς*
* Στιβ Καρέλ - *Δόκτωρ Μπέρνι Φιλντς*
* Ελίζαμπεθ Σου - *Κάρεν*
* Τζιν Σμαρτ - *Αϊλίν*
* Μπεν Ράπαπορτ - *Μπραντ*
* Μάριν Άιρλαντ - *Μόλι*
* Μίμι Ρότζερς - *Κάρολ*
* Μπέκι Αν Μπέικερ - *Κόρα*

## Παραγωγή
Το πρότζεκτ ανακοινώθηκε το 2010 με τους Μέριλ Στριπ και Τζεφ Μπρίτζες να βρίσκονται σε διαπραγματεύσεις για τους πρωταγωνιστικούς ρόλους και με σκηνοθέτη τον Μάικ Νίκολς. Ο Μπρίτζες σύντομα αποχώρησε και οι Τζέιμς Γκαντολφίνι και Φίλιπ Σέιμουρ Χόφμαν μπήκαν σε διαπραγματεύσεις να συμμετάσχουν στην ταινία.

Ο Ντέιβιντ Φράνκελ αντικατέστησε τον Νίκολς και το πρότζεκτ προχώρησε χωρίς τη συμμετοχή των Γκαντολφίνι και Χόφμαν. Το Φεβρουάριο του 2010, ανακοινώθηκε ότι ο Στιβ Καρέλ θα υποδυθεί το ρόλο του γιατρού και ο Τόμι Λι Τζόουνς αντικατέστησε τον Μπρίτζες στον πρωταγωνιστικό ρόλο.

Τα γυρίσματα ξεκίνησαν το Σεπτέμβριο του 2011 και πραγματοποιήθηκαν στο Κονέκτικατ.

## Υποδοχή
### Εισπράξεις
Με προϋπολογισμό 30.000.000 δολάρια, η ταινία *Ποτέ Δεν Είναι Αργά* άνοιξε στην 4η θέση συγκεντρώνοντας 14,6 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 63,5 εκατομμύρια δολάρια και στον υπόλοιπο κόσμο τα 50,7 εκατομμύρια δολάρια. Παγκοσμίως απέφερε 114,2 εκατομμύρια δολάρια.

### Βραβεία & Υποψηφιότητες

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2012
Κατηγορία:Ταινίες παραγωγής Columbia Pictures
Κατηγορία:Αγγλόφωνες ταινίες
Κατηγορία:Ταινίες με θέμα τη σεξουαλικότητα
Κατηγορία:Αμερικανικές αισθηματικές δραματικές ταινίες
Κατηγορία:Αμερικανικές ρομαντικές κωμικές ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες γυρισμένες στο Κονέκτικατ
Κατηγορία:Ταινίες με μουσική σύνθεση Θίοντορ Σαπίρο
Λεωφόρος της Δόξας στο Χόλιγουντ

Η ** Λεωφόρος της Δόξας στο Χόλιγουντ** () αποτελείται από περισσότερα από 2.700 πεντάκτινα μωσαϊκά και ορείχαλκα αστέρια ενσωματωμένα στα πεζοδρόμια κατά μήκος δεκαπέντε οικοδομικών τετραγώνων της Λεωφόρου του Χόλιγουντ και τριών οικοδομικών τετραγώνων της Οδού Βάιν στο Χόλιγουντ της Καλιφόρνια. Τα αστέρια είναι μόνιμα δημόσια μνημεία προς τιμήν επιτευγμάτων στην βιομηχανία του θεάματος, φέροντας τα ονόματα ηθοποιών, μουσικών, σκηνοθετών, παραγωγών, φανταστικών χαρακτήρων μεταξύ άλλων. Τη Λεωφόρο της Δόξας διαχειρίζεται το Εμπορικό Επιμελητήριο του Χόλιγουντ και συντηρείται από το αυτοχρηματοδοτούμενο Ιστορικό Καταπίστευμα του Χόλιγουντ. Είναι ένας δημοφιλής τουριστικός προορισμός, με 10 εκατομμύρια επισκέπτες ετησίως με εκτιμήσεις του 2010.

## Περιγραφή
Η Λεωφόρος της Δόξας εκτείνεται 2,1 χλμ. ανατολικά προς δυτικά στη λεωφόρο Χόλιγουντ, από την οδό Γκάουερ μέχρι το Χόλιγουντ και την πύλη Λα Μπρέα στη λεωφόρο Λα Μπρέα, καθώς και ένα μικρό τμήμα στο Μάσρφιλντ Γουέι που εκτείνεται διαγώνια μεταξύ της λεωφόρου Χόλιγουντ και της Λα Μπρέα και 640 μέτρα βόρεια προς νότο στην οδό Βάιν μεταξύ της οδού Γιούκα και της λεωφόρου Σάνσετ. Σύμφωνα με μια έκθεση του 2003 από την εταιρεία έρευνας αγοράς NPO Plog Research, η Λεωφόρος της Δόξας προσελκύει περίπου 10 εκατομμύρια επισκέπτες ετησίως—περισσότερους από το Sunset Strip, το Κινεζικό Θέατρο (πρώην Grauman's), το Queen Mary και το Μουσείο Τέχνης της Κομητείας του Λος Άντζελες — και έπαιξε σημαντικό ρόλο στο να γίνει ο τουρισμός τη μεγαλύτερη βιομηχανία στην κομητεία του Λος Άντζελες.

## Κατηγοριοποίηση
Από το 2022, η λεωφόρος της δόξας περιλαμβάνει 2.725 αστέρια, τα οποία απέχουν σε διαστήματα 1,8 μέτρα. Οι πλάκες είναι κοραλί-ροζ με αστέρια πεντάκτινης επένδυσης με ορείχαλκο (όχι μπρούτζο, μια συχνά επαναλαμβανόμενη ανακρίβεια) μέσα σε φόντο χρώματος κάρβουνου. Το όνομα του τιμώμενου προσώπου είναι ένθετο με ορειχάλκινα γράμματα στο επάνω μέρος κάθε αστεριού. Κάτω από την επιγραφή, στο κάτω μισό του πεδίου αστεριών, ένα στρογγυλό ένθετο ορειχάλκινο έμβλημα υποδεικνύει την κατηγορία των εισφορών του τιμώμενου. Τα εμβλήματα συμβολίζουν πέντε κατηγορίες στη βιομηχανία του θεάματος:

Από όλα τα αστέρια στη λεωφόρο μέχρι σήμερα, το 47% έχει βραβευτεί στην κατηγορία κινηματογράφου, το 24% στην τηλεόραση, το 17% στην ηχογράφηση, το 10% στο ραδιόφωνο και λιγότερο από το 2% στην κατηγορία ζωντανής απόδοσης. Σύμφωνα με το Εμπορικό Επιμελητήριο του Χόλιγουντ, περίπου 20 νέα αστέρια προστίθενται στο κάθε χρόνο.

## Παραπομπές

## Εξωτερικοί σύνδεσμοι

* Επίσημη ιστοσελίδα 
* Hollywood Star Walk: LA Times– ένας διαδραστικός χάρτης με τοποθεσίες των αστεριών και φωτογραφίες 
* Διαδραστικός ταξιδιωτικός οδηγός της Λεωφόρου της Δόξας στο Χόλυγοτντ για Η/Υ  – hwof.com. 

Κατηγορία:Λος Άντζελες
Κατηγορία:Ιστορία και πολιτισμός του Χόλυγουντ
Ματτέο Μπαντέλλο

Ο **Ματτέο Μπαντέλλο** (ιταλικά: *Matteo Bandello*, 1485 - 1561) ήταν Ιταλός διηγηματογράφος και ποιητής.  
   
Διετέλεσε μοναχός, παιδαγωγός στην δουκική αυλή της Μάντοβας, υποστηρικτής των Γάλλων κατά των Ισπανών στον ανταγωνισμό τους για την Ιταλία, φυγάς στη Γαλλία και τελικά επίσκοπος Αζάν (Agen).

Οφείλει την φήμη του όχι τόσο στα ερωτικά του ποιήματα όσο στα 214 διηγήματά του (*«Novelle»*, τρεις τόμοι το 1554 και ένας τέταρτος το 1573), τα οποία έγραψε κατά το πρότυπο του Βοκάκιου και της Μαργαρίτας της Ναβάρρας. Την τελευταία την συνάντησε όταν κατέφυγε στη Γαλλία και της αφιέρωσε την μετάφρασή του της *«[[Εκάβη (τραγωδία)|Εκάβης]]»* του Ευριπίδη.

Αρκετά θεατρικά έργα, ιδίως Άγγλων δραματουργών, βασίστηκαν σε διηγήματα του Μπαντέλλο, όπως *[[Η Δούκισσα του Μάλφι]]* του Τζων Ουέμπστερ. Περιφημότερο από αυτά το *«[[Ρωμαίος και Ιουλιέτα]]»* του Ουίλιαμ Σαίξπηρ.

Παρά την ιερατική ιδιότητα του Μπαντέλλο, σε πολλά από τα διηγήματά του κυριαρχεί το σεξ και η βία.

## Παραπομπές


## Εξωτερικοί σύνδεσμοι
* 

Κατηγορία:Ιταλοί ποιητές
Κατηγορία:Ιταλοί διηγηματογράφοι
Κατηγορία:Ιταλοί Επίσκοποι
Κατηγορία:Επίσκοποι του 15ου αιώνα
Κατάλογος ελληνικών νησιών ανά πληθυσμό

Ακολουθεί αναλυτικός κατάλογος των Ελληνικών νησιών ανά πληθυσμό, σύμφωνα με τον **[[Πραγματικός πληθυσμός|πραγματικό πληθυσμό]]** των τελευταίων οκτώ εθνικών απογραφών του Ελληνικού κράτους (οι οποίες πραγματοποιήθηκαν τον δεύτερο χρόνο κάθε δεκαετίας, 1951-2021).

## Κατάλογος

## Παραπομπές


## Εξωτερικοί σύνδεσμοι
*Απογραφή Πληθυσμού 2011
*Δημοσιεύματα απογραφών
*Στατιστικά πληθυσμού Ελλάδας 2001 (αρχείο PDF, 6,94 MB)
*Πολιτιστική Πύλη του Αρχιπελάγους του Αιγαίου
*Εθνική Στατιστική υπηρεσία Ελλάδας


ελληνικων νησιων ανα εκταση
Γιόσι Τάτσου

Ο **Ναοφούμι Γιακαμότο** ( γεν. 1 Αυγούστου 1977) είναι Ιαπωνέζος επαγγελματίας παλαιστής και πρώην μποξέρ. Είναι περισσότερο γνωστός για τον χρόνο του στην εταιρεία πάλης WWE, όπου πάλευε ως "Γιόσι Τάτσου". 

## Καριέρα
### Πρώτα Χρόνια
Το 2002, ο Γιακαμότο ξεκίνησε την εκπαίδευση του στην επαγγελματική πάλη. Σύντομα, δούλεψε στη μεγαλύτερη εταιρεία επαγγελματικής πάλης στην Ιαπωνία, τη New Japan Pro Wrestling. Εκεί έμεινε μέχρι τον Νοέμβριο του 2007.

### WWE
Στα τέλη του 2007, ο Γιακαμότο υπέγραψε συμβόλαιο με το WWE και εγκαταστάθηκε στις Ηνωμένες Πολιτείες. Οι υπεύθυνοι του WWE, τον έστειλαν στο θυγατρικό εκπαιδευτήριο Florida Championship Wrestling, για να προσαρμοστεί στο στυλ που εκείνοι ήθελαν. Μετά, άρχισε να εμφανίζεται ως "Γιόσι Τάτσου" και πάλευε στην εβδομαδιαία τηλεοπτική εκπομπή ECW, από το 2009 μέχρι και το 2010. Μετά τη διακοπή του ECW, ο Τάτσου μεταφέρθηκε στο WWE Raw, όπου και συμμάχησε με τον Μαρκ Χένρι. Οι δυο τους, προσπάθησαν να κερδίσουν το Ομαδικό Πρωτάθλημα WWE σε διάφορες περιπτώσεις, όμως απέτυχαν. Τον Απρίλιο του 2011, μεταγράφηκε στο WWE SmackDown και συμμετείχε ως εκπαιδευτής στην πέμπτη σεζόν του WWE NXT. Έπειτα άλλαξε την εμφάνιση του και περιορίστηκε σε εμφανίσεις σε δευτερεύοντα σόου. Τον Ιούνιο του 2014 απολύθηκε απο το WWE.

## Τελειωτικές κινήσεις

**Yoshi Tatsu / Yoshitatsu**

*Diving spinning wheel kick
*Land of Rising Knee (Hip toss που μετατρέπεται σε knee lift)
*Roundhouse kick

**Naofumi Yamamoto**

*Satsujin Backdrop (High-angle belly-to-back suplex)

## Χαρακτηριστικές Κινήσεις
* Top-rope spinning heel kick
* Back kick
* Japanese arm drag
* Knife-edge chops
* Shining Wizad
* Top-rope crossbody
* Top-rope overhead chop
* Twisting elbow drop

## Πηγές
*Προφίλ στο OWoW.com

Κατηγορία:Επαγγελματίες παλαιστές
Κατηγορία:Ιάπωνες αθλητές
Γιούς Κάμπος

thumb|250px|Άποψη του οροπεδίου την άνοιξη, με τις ανθισμένες άγριες τουλίπες.
Ο **Γιους Κάμπος** (ονομάζεται και *στση Αιγιδούς - Γιδούς*) είναι οροπέδιο που βρίσκεται στην κοιλάδα του Αμαρίου του νομού Ρεθύμνης, στο νησί της Κρήτης. Βρίσκεται σε θέση 31 χιλιόμετρα νοτιοανατολικά της πόλης του Ρεθύμνου.

## Ονομασία
Όσον αφορά στην ονομασία του κάμπου, σύμφωνα με μια εκδοχή προέρχεται από την τοπική γενική *τση Γιούς ο Κάμπος*, η οποία στο κρητικό ιδίωμα σημαίνει *ο κάμπος της [[Ηώς|Ηούς]]*. Σύμφωνα με άλλη εκδοχή, ο κάμπος έλαβε την ονομασία αυτή από τα κοπάδια αιγών που έβοσκαν εκεί από την βυζαντινή ακόμη περίοδο. 

## Τοποθεσία και άλλα στοιχεία
Ο Γιους Κάμπος βρίσκεται βορειοδυτικά του βουνού Κέντρος και εκτείνεται σε μια έκταση περίπου 2,5 τετραγωνικών χιλιομέτρων με μέσο υψόμετρο 750 μέτρων και είναι προσβάσιμος από τα χωριά Σπήλι, Κισσός και Γερακάρι. Το οροπέδιο είναι γνωστό για την εξαιρετικά πλούσια χλωρίδα του, η οποία περιλαμβάνει αρκετά ενδημικά φυτά. Ειδικότερα, η κόκκινη  άγρια τουλίπα (Tulipa doerfleri), ένα από τα λίγα ενδημικά είδη τουλίπας στην Κρήτη, ευδοκιμεί εκεί. Παράλληλα, εντοπίζονται διάφορα είδη δέντρων όπως πλάτανοι και έλατα καθώς και σπάνια είδη ορχιδέας.

Το οροπέδιο είναι εξαιρετικά εύφορο καθώς παράγει δημητριακά όλων των ειδών, κηπευτικά, κερασιές, μηλιές, βυσσινιές, λαχανικά και καρυδιές ενώ στους βοσκότοπους του οροπεδίου σιτίζονται ευάριθμα κοπάδια αιγοπροβάτων. Τα παλαιότερα χρόνια, ο κάμπος αποτελούσε σημαντική πηγή τροφής για τα χώρια της γύρω περιοχής, όπως το Σπήλι, ο Κισσός, οι Καρίνες, ο Πατσός, το Γερακάρι, ο Βάτος κ.ά.

## Παραπομπές


Κατηγορία:Περιφερειακή ενότητα Ρεθύμνης
Κατηγορία:Οροπέδια της Ελλάδας
Μελ Γκίμπσον

Ο **Μελ Κόλμ-Σίλε Τζέραρντ Γκίμπσον** (αγγλ.:*Mel Colm-Cille Gerard Gibson*, 3 Ιανουαρίου 1956) είναι Αμερικανός ηθοποιός, σκηνοθέτης, παραγωγός, και σεναριογράφος. Γεννήθηκε στο Πίσκιλ, στη Νέα Υόρκη, μετακόμισε με τους γονείς του στο Σίδνεϊ στην Αυστραλία όταν ήταν 12 ετών και αργότερα σπούδασε ηθοποιία στο Αυστραλιανό Εθνικό Ινστιτούτο Δραματικής Τέχνης. Έγινε γνωστός με τις σειρές ταινιών *[[Μαντ Μαξ]]* και Φονικό Όπλο, και σκηνοθέτησε και πρωταγωνίστησε στο βραβευμένο με Όσκαρ *[[Braveheart]]*. Το 2004, σκηνοθέτησε και έκανε την παραγωγή της θρησκευτικής ταινίας *[[Τα Πάθη του Χριστού]]*, που απεικονίζει τις τελευταίες ώρες της ζωής του Ιησού Χριστού.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Αμερικανοί ηθοποιοί θεάτρου
Κατηγορία:Παραγωγοί που κέρδισαν Όσκαρ Καλύτερης Ταινίας
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης